Държавен вестник, бр. 40, 2015 г., стр. 39

БРОЙ  40	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 14 
от 28 май 2015 г.
за прилагане на подмярка 6.1 „Стартова по-
мощ за млади земеделски стопани“ от мярка 6 
„Развитие на стопанства и предприятия“ от 
Програмата за развитие на селските райони 
за периода 2014 – 2020 г.
Г л а в а  п ъ р в а
ОБЩИ ПОЛОЖЕНИЯ 
Чл. 1. С тази наредба се уреждат усло-
вията и редът за прилагане на подмярка 6.1 
„Стартова помощ за млади земеделски сто-
пани“ от мярка 6 „Развитие на стопанства 
и предприятия“ от Програмата за развитие 
на селските райони за периода 2014 – 2020 г. 
(ПРСР 2014 – 2020 г.), съфинансирана от Ев-
ропейския земеделски фонд за развитие на 
селските райони (ЕЗФРСР).
Чл. 2. (1) Подпомагат се проекти, които 
допринасят за постигане на целите, към които 
е насочена подмярка 6.1 „Стартова помощ 
за млади земеделски стопани“. Целите на 
подмярката са:
1. улесняване и подпомагане процеса на 
създаването на жизнеспособни и устойчиви 
земеделски стопанства или поемането от 
млади хора на вече съществуващи стопанства;
2. насърчаване на заетостта.
(2) Финансовата помощ по наредбата се 
предоставя в съответствие с принципите на 
добро финансово управление, публичност и 
прозрачност.
Чл. 3. Финансовата помощ по наредбата 
се предоставя при спазване на условията на 
Регламент (ЕС) № 1305/2013 на Европейския 
парламент и на Съвета от 17 декември 2013 г. 
относно подпомагане на развитието на селски-
те райони от Европейския земеделски фонд 
за развитие на селските райони (ЕЗФРСР) и 
за отмяна на Регламент (ЕО) № 1698/2005 на 
Съвета (ОВ, L 347/487 от 20 декември 2013 г.).
Г л а в а  в т о р а
УСЛОВИЯ ЗА ПРЕДОСТАВЯНЕ НА  
ФИНАНСОВА ПОМОЩ 
Раздел I
Обхват на дейностите
Чл. 4. (1) Финансовата помощ по тази 
наредба е безвъзмездна и се предоставя за 
създаване и развитие на стопанства на млади 
земеделски стопани.
(2) Не се предоставя финансова помощ за 
дейности, свързани с производството на тютюн.
(3) Не се предоставя финансова помощ за 
стопанства, в които продължават да отглеж-
дат тютюн след края на стопанската година, 
в която е сключен договорът за предоставяне 
на финансовата помощ. 
Раздел II
Изисквания към кандидатите
Чл. 5. (1) Допустими за подпомагане са 
кандидати, които са:
1. физически лица;
2. еднолични търговци (ЕТ) и еднолични 
дружества с ограничена отговорност (ЕООД), 
регистрирани по Търговския закон.
(2) Към датата на подаване на заявлението 
за подпомагане лицата по ал. 1 трябва да:
1. са регистрирани за първи път като зе-
меделски стопани по реда на Наредба № 3 от 
1999 г. за създаване и поддържане на регистър 
на земеделските стопани (обн., ДВ, бр. 10 от 
1999 г.; изм., бр. 106 от 2000 г., бр. 99 от 2001 г.; 
изм., бр. 39 от 2002 г., бр. 1 от 2003 г., бр. 20 
от 2005 г., бр. 3 от 2007 г.; Решение № 2312 
от 2007 г. на ВАС – бр. 23 от 2007 г.; Решение 
№ 5821 от 2007 г. на ВАС – бр. 48 от 2007 г.; 
изм., бр. 2 от 2008 г., бр. 3, 79 и 89 от 2011 г., 
бр. 23 от 2012 г., бр. 110 от 2013 г., бр. 22, 43 
и 63 от 2014 г. и бр. 31 от 2015 г.);
2. са започнали да отглеждат животни в 
собствен/нает животновъден обект и/или да 
стопанисват земя с цел производството на 
земеделска и животинска продукция; 
3. имат икономически размер на стопан-
ството, измерен в стандартен производствен 
обем (СПО) в границите между левовата 
равностойност на 8000 евро и 16 000 евро 
включително;
4. са собственици, наематели и/или арен-
датори на цялата налична в земеделското 
стопанство земя;
5. са собственици и/или наематели на 
животновъдните сгради и помещения, използ-
вани за животновъдната дейност, в случай че 
развиват такава; 
6. са микропредприятия или малки пред-
приятия по смисъла на чл. 3, ал. 2 и 3 от 
Закона за малките и средните предприятия;
7. не са одобрени за подпомагане по реда 
на тази наредба, по подмярка 4.1 „Инвестиции 
в земеделски стопанства“ и/или подмярка 
4.2 „Инвестиции в преработка/маркетинг 
на селскостопански продукти“ от мярка 4 
„Инвестиции в материални активи“, и/или 
по мерките и подмерките, включени в Тема-
тичната подпрограма за развитие на малки 
земеделски стопанства в Република Бълга-
рия – 2014 – 2020 от ПРСР 2014 – 2020 г.;
8. не са сключвали договор за отпускане 
на финансовата помощ по мярка 112 „Съз-
даване на стопанства на млади фермери“ от 
Програмата за развитие на селските райони за 
периода 2007 – 2013 г. (ПРСР 2007 – 2013 г.) и